# data[].attributes.headline
Γεφύρι Κορομηλιάς

# data[].attributes.subject
Γεφύρι Κορομηλιάς

# data[].attributes.body
Το γεφύρι της Κορομηλιάς είναι κτισμένο πάνω από τον Λαδοπόταμο, ενώ παλιότερα ένωνε την Κορομηλιά με το Δενδροχώρι. Είναι μονότοξο και έχει μήκος 26 μέτρα, πλάτος 2,80 μέτρα, ύψος 7 μέτρα και άνοιγμα τόξου 16 μέτρα. Κτίστηκε το 1865 και αποτελείται από ασβεστόλιθο και σχιστολιθικές μαυρόπλακες.Στη νοτιοδυτική του όψη, ανατολικά του κλειδιού υπάρχει πέτρα του τόξου που είναι εγχάρακτη και φέρει τη χρονολογία κατασκευής του. Το γεφύρι παλιότερα συνέδεε την Κορομηλιά με το Δενδροχώρι, ενώ προπολεμικά από κει περνούσε ο πιο σύντομος δρόμος από την Καστοριά προς τη Μπίγλιστα και την Κορυτσά, στην Αλβανία

# data[].attributes.headline
Γεφύρι Πορτίτσας

# data[].attributes.subject
Γεφύρι Πορτίτσας

# data[].attributes.body
ο μεγάλο τόξο έχει άνοιγμα 13,80 μέτρα και το μικρό τόξο 5 μέτρα. Το μέγιστο ύψος του γεφυριού είναι 7,80 μέτρα. Κάτω από τη γέφυρα περνάει ο ποταμός Βενέτικος, που είναι παραπόταμος του Αλιάκμονα. Η διάβασή της έχει συνολικό μήκος της τάξεως των 30 μέτρων, ενώ η στατικότητά της διασφαλίζεται από την παρουσία τριών μεταλλικών ελκυστήρων, μεταξύ των δομικών υλικών της, μέρος των οποίων είναι ορατό στο εξωτερικό της. Με σημείο εκκίνησης το 1999, η γέφυρα υπέστη αναστηλωτικές εργασίες, με απώτερο σκοπό την συντήρησή της.

# data[].attributes.headline
Γεφύρι του Αζίζ Αγά

# data[].attributes.subject
Γεφύρι του Αζίζ Αγά

# data[].attributes.body
Βρίσκεται στον ποταμό Βενέτικο, κοντά στο Τρίκωμο.'Εχει μήκος 75, πλάτος 3 και ύψος 15 μέτρα. Αποτελείται από τρεις καμάρες, με μέγιστη την κεντρική που απολήγει σε ελλειψοειδές τόξο, με άνοιγμα 30 μέτρων. Υπήρχε λίθινο στηθαίο κατά μήκος της γέφυρας. Πάνω από τα βάθρα της βόρειας και της νότιας πλευράς υπάρχουν ανακουφιστικά ανοίγματα, που λειτουργούν ως υπερχειλιστές. Κατασκευάστηκε τον 19ο αιώνα ή το 1727. Πήρε το όνομά του από τον Αζίζ Αγά, ο οποίος χρηματοδότησε την κατασκευή του.

# data[].attributes.headline
Γεφύρι της Κόνιτσας

# data[].attributes.subject
Γεφύρι της Κόνιτσας

# data[].attributes.body
Το Γεφύρι της Κόνιτσας, χτίστηκε το 1869 από συνεργείο 50 μαστόρων με πιθανολογούμενο επικεφαλής τον Πυρσογιαννίτη πρωτομάστορα Ζιώγα Φρόντζο, έναν αγράμματο λαϊκό τεχνίτη. Σίγουρο πάντως είναι ότι ο πρωτομάστορας του γεφυριού της Κόνιτσας ήταν αυτός που τρία χρόνια νωρίτερα είχε χτίσει το γεφύρι της Πλάκας. Η κατασκευή του έγινε με δωρεές των κατοίκων της πόλης και κυρίως του τραπεζίτη των Ιωαννίνων Ιωάννη Ζ. Λούλη, καταγομένου από την Αετορράχη των Κατσανοχωρίων, ο οποίος διέθεσε περίπου τα μισά από τα 120.000 γρόσια που κόστισε η κατασκευή του.

# data[].attributes.headline
Γεφύρι της Άρτας

# data[].attributes.subject
Γεφύρι της Άρτας

# data[].attributes.body
Το Γεφύρι της Άρτας είναι λιθόκτιστη γέφυρα του ποταμού Αράχθου, του 17ου αιώνα, στην πόλη της Άρτας, και έγινε πασίγνωστη από το ομώνυμο θρυλικό δημοτικό τραγούδι. Το πέτρινο γεφύρι της Άρτας είναι το πιο ξακουστό στην Ελλάδα και αυτό βέβαια το οφείλει στον θρύλο για τη θυσία της γυναίκας του πρωτομάστορα.
Η αρχική κατασκευή του γεφυριού τοποθετείται στα χρόνια της κλασικής Αμβρακίας επί βασιλέως Πύρρου Α'. Συνεπώς, οι αρχαίοι Αμβρακιώτες είχαν ανάγκη να κατασκευάσουν στο σημείο αυτό κάποιο πέρασμα, γεφύρι, έργο που ασφαλώς θα βελτιωθεί στα ελληνιστικά χρόνια.

# data[].attributes.headline
Γεφύρι της Πλάκας

# data[].attributes.subject
Γεφύρι της Πλάκας

# data[].attributes.body
Το γεφύρι της Πλάκας είναι πέτρινο τοξωτό γεφύρι στον Άραχθο ποταμό. Βρίσκεται σε απόσταση 50 χιλιομέτρων από τα Ιωάννινα και συνδέει τα Ιωαννίνα με την Άρτα. Χτισμένο το 1866 και επανακατασκευασμένο το 2019, είναι μονότοξο, με άνοιγμα κάμαρας 40 μέτρα, ύψος 21 μέτρα και με άνοιγμα στην κορυφή 3,2 μέτρα. Θεωρείται το μεγαλύτερο μονότοξο γεφύρι των Βαλκανίων και το τρίτο μεγαλύτερο στην Ευρώπη. Κατέρρευσε τρείς φορές, το 1860, το 1863 και το 2015, την τελευταία φορά έπειτα από βροχόπτωση. Μετά την κατάρρευση του 2015 η ανακατασκευή του δρομολογήθηκε αμέσως μετά.